Usenet har ingen sentral server eller eier, men er distribuert over en stor mengde servere som lagrer og sender meldinger til hverandre. Brukere henter vanligvis ned og sender meldinger fra en server som er under kontroll av deres internettleverandør. Denne serveren sørger for å sende meldingene videre til andre servere, slik at meldingene kan leses av brukere som benytter andre servere.